คือประจำเดือนไม่มาค่ะ มาครั้งสุดท้ายวันที่ 23 ต.ค.และเมื่อต้นเดือนมีอะไรกับแฟนแค่รอบเดียวแล้วก็หลั่งนอกค่ะ ตอนนี้ประจำเดือนของรอบเดือนพ.ย.ก็ยังไม่มาขาดไปประมาณ 5 วันซึ่งปกติประจำเดือนจะมาเป๊ะทุกเดือน แล้วก็บวกกับเดือนนี้มีเรื่องเครียดเลยไม่แน่ใจว่าเกิดจากอะไรอะค่ะ ถ้าสมมุติว่าเกิดจากความเครียดเดือนธ.ค.ประจำเดือนจะมาปกติมั้ยค่ะ
สวัสดีค่ะ หากประจำเดือนมาช้ากว่า 35 วันจากครั้งก่อนเรียกว่ามาช้ากว่าปกติ ซึ่งอาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่การมีเพศสัมพันธ์แบบหลั่งนอกนั้นทำให้มีโอกาสตั้งครรภ์ได้อยู่ประมาณ 4-20% ค่ะชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า